Wieħed mill-għaddasa kellu jittella' permezz ta' ħelikopter Ftit tal-minuti ilu, il-Forzi Armati ta’ Malta salvaw ħames għaddasa li kienu jinsabu ftit ‘il barra mill-kosta Għawdxija. L-għaddasa niżlu jgħoddsu iżda nqabdu fil-maltemp qawwi li qed jolqot il-gżejjer Maltin. L-ewwel għaddas, ittella’ mill-baħar permezz ta’ ħelikopter. Żewġ għaddasa oħra ttellgħu minn Wied il-Għasri permezz ta’ Melita 2. Il-ħamsa li huma ttieħdu l-Isptar Ġenerali ta’ Għawdex. Fi stqarrija, il-Forzi Armati ħeġġew lill-għaddasa u anke lill-għalliema tagħhom biex ikunu kawti u jassiguraw li ma jpoġġux ħajjithom fil-periklu.